***Par LU iepirkuma***

***„Reorganizācijas vai likvidācijas rezultātā atbrīvoto,***

***potenciāli atbrīvojamo vai pārveidojamo***

***nekustamo īpašumu tirgus analīze”***

***(turpmāk- Iepirkums)***

***(Iepirkuma ident. LU 2015/22\_I\_ERAF) nolikumu***

Latvijas Universitātes iepirkumu komisija, atbildot uz ieinteresētā piegādātāja š.g. 21. aprīlī e-pastā uzdotajiem jautājumiem, sniedz skaidrojumu par Latvijas Universitātes organizētā iepirkuma „Reorganizācijas vai likvidācijas rezultātā atbrīvoto, potenciāli atbrīvojamo vai pārveidojamo nekustamo īpašumu tirgus analīze” (iepirkuma identifikācijas LU 2015/22\_I\_ERAF) (turpmāk – Iepirkums) nolikuma (turpmāk – Nolikums) 2.pielikumā – Tehniskā specifikācija, noteiktajiem darba uzdevumiem:

1. *Jautājums:*

“Vai Pasūtītājs sagatavos un iesniegs informāciju par pašreiz nepieciešamām (izmantotām) telpām un īpašumiem Pasūtītāja paša vajadzībām (administrācija, mācību procesi, laboratorijas, institūti, audzētavas utt.), kā arī par prognozēm attiecībā uz nepieciešamām telpām un īpašumiem 5 gadu periodā? Šī informācija nepieciešama visu Tehniskās specifikācijas 4. p. minēto posmu izpildei un būtiski ietekmē analizējamo īpašumu apjomu.”

*Iepirkuma komisijas atbilde:*

“Jā, pasūtītājs sagatavos un iesniegs izpildītājam prognozes par plānotajām pārcelšanām un fakultāšu, administrācijas un institūtu vajadzībām līdz 2020 gadam.”

1. *Jautājums:*

“Kādā termiņā Pasūtītājs iesniegs Tehniskās specifikācijas 3.3. p. minēto informāciju un dokumentus? Vēršam jūsu uzmanību uz to, ka līguma projektā nav iekļauts Pasūtītāja pienākums šādu informāciju un dokumentus iesniegt, savukārt, tikai pilnvērtīga un pilna informācija un dokumenti par katru objektu var nodrošināt kvalitatīvu un vispusēju nekustamā īpašuma portfeļa un katra atsevišķā objekta analīzi, līdz ar to bez šādas informācijas vai dokumentiem nav iespējama 4.1. p. un 4.2. p. minētā ziņojuma sagatavošana. Bez konkrētiem termiņiem informācijas un dokumentu iesniegšanā nav iespējams ievērot ne piedāvājumā norādītos izpildes termiņus, ne nolikumā norādīto gala nodevuma termiņu.”

*Iepirkuma komisijas atbilde:*

“Tehniskās specifikācijas 3.3. p. minēto informāciju un dokumentus Pasūtītājs sagatavos un iesniegs izpildītājam 2 nedēļu laikā pēc attiecīga izpildītāja pieprasījuma.”

1. *Jautājums:*

“Vai “best use analysis” (Tehniskās specifikācijas 4.2. p. un 3.5. p.) padziļināta izpēte par 6 uzrādītiem īpašumiem ietver arī pašu vajadzībām (administrācija, mācību procesi, laboratorijas, institūti, audzētavas utt.) izmantoto un paredzēto (rezervēto) telpu analīzi pēc to ienesīguma, tehniski - ekonomiskā pamatojuma utt.?”

*Iepirkuma komisijas atbilde:*

“Tehniskās specifikācijas 3.5.punktā noteiktā padziļinātā izpēte un analīze jāveic attiecībā uz alternatīvām izmantošanas iespējām, kas nav Latvijas Universitātes pamatfunkcijas – izglītības procesa nodrošināšana, akadēmiskā darbība utt. Izpildītājam jāapskata citi alternatīvi telpu izmantošanas veidi, kas saistīti ar saimniecisko darbību.”

1. *Jautājums:*

Tehniskās specifikācijas 3.6. p. minēts, ka Pasūtītājs identificēs objektus analīzei un tehniski - ekonomiskajam pamatojumam. Vai šī identifikācija tiks pilnībā balstīta uz Tehniskās specifikācijas 4.1.p. un 4.2. p. izpētes rezultātiem, vai arī Pasūtītājs var identificēt objektus pēc citiem kritērijiem, pēc savām domām? Šis jautājums ir būtisks darba apjoma, termiņa un izmaksu prognozei, jo ja netiek definēti kritēriji, pēc kuriem Pasūtītājs…”

*Iepirkuma komisijas atbilde:*

“Pasūtītājs identificēs objektus balstoties uz Tehniskās specifikācijas 4.1. un 4.2.punkta izpildes rezultātiem.”

1. *Jautājums:*

“Cik ilgā laikā (kādā termiņā) Pasūtītājs iesniegs identificētu objektu sarakstu (3.6.p.)? Bez konkrētiem termiņiem informācijas un dokumentu iesniegšanā nav iespējams ievērot ne piedāvājumā norādītos izpildes termiņus, ne nolikumā norādīto gala nodevuma termiņu.”

*Iepirkuma komisijas atbilde:*

“Tehniskās specifikācijas 3.6.punkta izpildei pasūtītājs iesniegs izpildītājam identificēto objektu sarakstu 2 nedēļu laikā pēc 4.2.punktā noteikto rezultātu pieņemšanas atbilstoši līguma noteikumiem.”

1. *Jautājums:*

“Cik ilgā laikā (kādā termiņā) Pasūtītājs iesniegs informāciju un dokumentus, kas minēti Tehniskās specifikācijas 3.10.1. p. un 3.10.4.p.? Bez konkrētiem termiņiem informācijas un dokumentu iesniegšanā nav iespējams ievērot ne piedāvājumā norādītos izpildes termiņus, ne nolikumā norādīto gala nodevuma termiņu.”

*Iepirkuma komisijas atbilde:*

“Tehniskās specifikācijas 3.10.1. un 3.10.4.punktā minēto informāciju pasūtītājs sniegs izpildītājam 2 nedēļu laikā pēc attiecīga pieprasījuma saņemšanas.”

1. *Jautājums:*

“Kādu dokumentāciju Pasūtītājs ir paredzējis, ka pretendentam ir jāsagatavo saskaņā ar Tehniskās specifikācijas 3.13.p.?”

*Iepirkuma komisijas atbilde:*

“Tehniskās specifikācijas 3.13.punktā noteiktā uzdevuma izpildei izpildītājs pēc sava ieskata sagatavo dokumentus (piem., analīze, aprēķini, pamatojums, prognozes, ieteikumi u.c.), kas izriet no iepriekšējo darba uzdevumu izpildes rezultātiem un var kalpot par pamatojumu Latvijas Universitātes vadībai turpmāku lēmumu pieņemšanai par rīcību ar tās nekustamajiem īpašumiem.”

1. *Jautājums:*

“Kādos termiņos un cik ilgā laika periodā šāds pienākums (3.13.p.) pretendentam ir spēkā? Bez šajā punktā minēto saistību izpildes nav iespējams nodevums 4.3. p. minētai izpētei, bez konkrētiem termiņiem nav iespējams ievērot ne piedāvājumā norādītos izpildes termiņus, ne nolikumā norādīto gala nodevuma termiņu. Pašreizējā redakcijā var secināt, ka izpildītājam šāds pienākums var būt pēc pieprasījuma neierobežotā laika periodā.”

*Iepirkuma komisijas atbilde:*

“Tehniskās specifikācijas 3.13.punktā noteiktā darba izpildes termiņš ir 2015. gada 30. novembrī. Uz šī uzdevuma izpildes rezultātā iesniegto dokumentu bāzes Latvijas Universitātes vadības varēs pieņemt kvalificētus un objektīvus lēmumus par turpmāko rīcību ar tās nekustamajiem īpašumiem.”